टाइम8, फेब्रुवारी 14 : आबादारिफोरा थांनाय 26 जानुवारी सुबुंखान्थि सानखालि दिल्लीनि लाल किल्लायाव जानाय हिंसायारि जाथायखौ लानानै दिल्ली पुलिसआ नाइबिजिरगासिनो दं। लोगोसेनो गोबां मुंदांखा सुबुंफोरा टुइटारनि गेजेरजों टुइट खालामनानै गोबां सोंखारिलायनाय टुइटफोरा टुलकिट सोरजिदों आरो दिल्ली पुलिसा बेखौ लानानैनो नाइबिजिरदों। ग्रेटा थुनबार्गआ टुलकिट आयदानि सायाव दिल्ली पुलिसनि स्पेसियेल सेलआ बेंगलरनिफ्राय 21 बोसोर बैसोनि सासे क्लाइमेट एक्टिभिष्ट (Climate activist) आरो ‘फ्राइडे फ’र फ्युचार केम्पेइन’ नि गाइसनगिबि दिशा रबिखौ दिल्ली पुलिसनि स्पेशेल टिमआ खादों।